107 LAYANG KANTHILAN Layang Kanthilan 1 Transkripsi Syiir 1. Syiir Uyun-Uyun Yun uyun badan, Sun suwun bungahe ati badan siji ginawa mati wonten donya kathah dosa wonten akherat dipun siksa Allah Tuhan kula nyuwun ngapura Mugi-mugi matine ten suwarga Babadana rampasana Dha babati puji kalawan bathil Babadana puji kalawan dzikir laa ilaha illallah muhammadurrasulullah 2. Syiir Eling-Eling Eling-eling kita manungsa Boten dangu wonten ngalam donya Paribasane mung mampir ngombe Tekan wektune bali asale Ampun kesupen cepak sangune Mumpung tasksih jatah umure Dudu bandhane dudu pangkate Nanging iman lan amal solehe Urip sepisan ora ana pindhone Ora ngibadah getun mburine Temen ngibadah bejo uripe Mulya dongane mulya akhirate Sholat kudu didhisikake Aja semaya diendhe-endhe Lamun wis teka dina hisabe Bakal dietung sing dhisik dhewe Golek ilmu wajib hukume Wiwit digendhing nganti dikuburake Ora kendhat saben dinane
108 Kanggo njejegake dalan ngibadahe Adab ngibadah ikhlas niate Ampun riya'ngilangke ganjarane Gusti Allah pirsa sakabehane Wiwit dhahire tekan jero atine Bandha donya iku titipan Ampun bakhil bakal kapitunan Pangkat jabatan iku sampiran Srana tetulung sing isih kapiran Ibadah Haji timbalan Ilaahi Lamun wis kuat enggal dipun lampahi Fusuq, Jidal, Rofats dipun tebihi Mabrur dipun jagi nagntos dumugi pati Sepadha mukmin niku sedulur Weling-wineling paring pitutur Kanthi hikmah lan nasihat piniji Ngati-ati boten nglarani ati Ampun takabur abot sanggane Tansah tawadhu' kangkat drajate Ampun kufur abot adzabe Tansah syukur tambah nikmate Ampun musyrik gedhe dosane Kudu reresik Iman Tauhide Gusti Allah Tunggal Satuhu Boten peputra lan boten Ibu Dhuh Gusti Allah nyuwun pitedah Gesang sepindhah amprih barokah Saged ngibadah lan istiqamah Menawi pejah khusnul khatimah Hasbunallahu wani'mal wakiil Ni'mal maulaa wa ni'man nashiiir 3. Syiir Eling-Eling Sira Manungsa Laa Ilaaha Illallah Al Malikul Haqqul Mubin, Muhammadurrosullallah Shodiqul Wa'dil Amin.
109 Eling-eling sira manungsa Temenana anggonmu ngaji Mumpung durung katekanan Malaekat juru pati Luwih lara luwih susah Rasane wong neng neraka Klabang kores kolojengking Klabang geni ula geni Rante geni gada geni Cawisane wong kang duraka Gumampang dawuh pangeran Dasar tan manut parentah Tuhan Luwih mulya luwih mukti Rasane wong neng suwarga Pitung puluh widodari Kasur babut den cawisi Cawisane wong kang bekti Dawuh pengeran kang maha suci Mukmin lanang mukmin wadon Mukmin iku sedherek kula Agami Islam agami kula Kitab Qur'an panutan kula Mukmin lanang mukmin wadon Mukmin iku sedherek kula 4. Eling-Eling Sira Manungsa 2 Shalaatullaah Salaamullaah 'Alaa Thaaha Rasuulillaah Rasulillah Shalaatullaah Salaamullaah 'Alaa Yaa Siin Habiibillaah Shalaatullaah Salaamullaah 'Alaa Yaa Siin Habiibillaah Eling-eling sira manungsa Nggonmu urip ning ngalam donya Ngalam donya Temenana anggonmu ngaji Tembe buri ben ora rugi Temenana anggonmu ngaji Tembe buri ben ora rugi Yen wis wanci ra kena wakilan
110 Ra kena wakilan Disandhangi sarwa putih Yen wis mangkat ra bisa mulih Disandhangi sarwa putih Roda papat rupa manungsa Rupa manungsa Jujukane jeron guwa Tanpa bantal lan tanpa klasa Jujukane jeron guwa Tanpa bantal lan tanpa klasa Diturakne ngalor mujure Guwane banget ciute Banget ciute Ning kono ra ana lawange Turu dhewe ra ana kancane Ning kono ra ana lawange Turu dhewe ra ana kancane Ditutupi anjang-anjang Dihuruki disiran kembang Disiram kembang Yen shalate arang-arang Pertandhane imane kurang Yen shalate arang-arang Pertandhane imane kurang 5. Syiir Tanpa Waton Astaghfirullah rabbal baroya Astaghfirullah minal khotoya Robbi zidni 'ilman naafi'a Wawafiqni amalan sholiha Ya Rosulullah, salamun alaik Ya rafi'a syaani wadaroji Athfatayyaji rotal 'alami Ya uhailalju diwal karomi Ngawiti ingsun nglaras syi'iran Kelawan muji maring Pangeran Kang paring rohmat lan kenikmatan Rina wengine tanpa pitungan
111 Duh bala kanca priya wanita Aja mung ngaji syareat blaka Gur pinter ndongeng nulis lan maca Tembe mburine bakal sengsara Akeh kang apal Qur'an lan Haditse Seneng ngafirke marang liyane Kafire dewe dak digatekke Yen isih kotor ati akale Gampang kabujuk nafsu angkara Ing pepaese gebyare ndunya Iri lan meri sugihe tangga Mula atine peteng lan nista Ayo sedulur ja nglalekake Wajibe ngaji sak pranatane Nggo ngandelake iman tauhide Baguse sangu mulya matine Kang aran sholeh bagus atine Kerana mapan seri ngelmune Laku thoriqot lan ma'rifate Uga haqiqot maning rasane Al-Qur'an qodim wahyu minulya Tanpa tinulis bisa diwaca Iku wejangan guru waskita Den tancepake ing jero dada Kumantil ati lan pikiran Mrasuk ing badan kabeh jerone Mu'jizat Rosul dadi pedoman Minangka dalan manjinge iman Kelawan Allah Kang Maha Suci Kudu rangkulan rina lan wengi Ditirakati diriyadohi Dzikir lan suluk ja nganti lali Uripe ayem rumangsa aman Dununge rasa tanda yen iman Sabar narimo najan pas - pasan Kabeh tinakdir saking Pangeran Kelawan kanca dulur lan tangga
112 Kang padha rukun aja dursila Iku sunahe Rosul kang mulya Nabi Muhammad panutan kita Ayo nglakoni sekabehane Allah kang bakal ngangkat drajate Senajan asor tata dhohire Ananging mulya maqom drajate Lamun palastra ing pungkasane Ora kesasar roh lan sukmane Den gadang Alloh swargo manggone Utuh mayite uge ulese 6. Syiir Ajarane Walisanga Allahumma sholli wa sallim 'ala Sayyidina wa Maulana Muhammadin 'Adada ma fi'ilmillahi sholatan Daimatan bidawami mulkillahi Dha elinga iki jamane wis tuwa Tuntunan agama dhadianggep kuna Lakonono ajarane Walisanga Sing ra kersa aja nyacat aja ngina Ajarane Walisanga werna-werna Dzikir tahlil kirim donga lakonana Maca Qur'an lan sholawat kulinakna Ziarah kubur aja nganti dilalekna Ana carane dakwah klawan budaya Umpamane kaya Sunan Kalijaga Pituture mlebu ati ora krasa Tuntunan agama bisa diamalna Wis kabukten rikala jaman semana Akeh para manungsa nyembah brahala Banjur sadar laku musyrik ditinggalna Padha ndherek ajarane Walisanga 7. Syiir Nyuwun Ngapura Astaghfirullah Hal Adzim 3x Innallaha Gafururrahim Gusti Allah kula nyuwun ngapura 2x Sekatahing dosa kula lan dosane umat Islam sedaya
113 Boten wonten ingkang saged ngapura2x Liyane ingkang Maha Agung kang ngratuni sekatahing para Rasul Yaiku Gusti Allah asmane 2x Kang kagungan sipat Rahman sarta ingkang sipat Rahim
114 Layang Kanthilan 2 Layang Idin Nyusun Skripsi
Layang Kanthilan 3 Layang Panyuwunan Idin Marang Dekan Universitas 115
116 Layang Kanthilan 4 Layang Panyuwunan Idin Marang Kepala Sekolah
117 Layang Kanthilan 5 Layang Katrangan Rampung Nglakoni Panaliten
118 Layang Kanthilan 6 Cathetan Lapangan Asil Wawanrembug Guru ASIL WAWANREMBUG GURU Wektu : Kamis, 6 April 2023 Informan : Sujiati, S.Pd (Guru Bahasa Jawa) Papan Panaliten : SMK Pandanaran Boyolali 1. Wonten proses pembelajaran menika basa ing dipunginakaken menapa nggih Ibu? Wangsulan: Basane iku campur mas, dadi nganggo basa Jawa karo basa Indonesia. Mergane, kadang kala ana siswa sing ora paham apa sing tak ucapne. Tur uga ana siswa sing asale saka Jawa Barat utawa sak jabane Jateng Jatim. Dadine guru kudu isa wenehi pangerten supayane siswa iku isa ngerti lan paham apa sing diterangke. 2. Menawi sumber materi utawi bahan ajar menika saking menapa kemawon nggih Ibu? Wangsulan :Sumbere iku isa saka buku paket, buku pakete kui kayata buku Remen basa Jawa. Buku iku dadi buku pegangan guru, amarga ora ana buku paket khusus kayata mata pelajaran sing liyane. Saliyane kui para siswa uga tak kon nggolek sumber materi saka liyane, kayata nganggo HP. Mergane ning HP kui kan uga akeh materi sing maneka warna lan bisa dadi tambahan seserepan bab basa Jawa. Ning kono uga akeh latian soal sing bisa digunakake kanggo tugas bab materi kang diajarke. 3. Menawi saking panjenengan menika napa sampun pirsa menapa iku syiir utawi pujian-pujian Jawa menika? Wangsulan : Nak pujian-pujian kui aku wis pernah ngerti mas, sing biasane ditembangke bar adzan kui to. Tapi nak kanggo saiki wis rada arang mas, apameneh ning daerah kutha. Bocah-bocah saiki wis akeh sing lali utawa malah ora ngerti bab ngono kui. Nanging, nak ning desa iku isih rada
119 akeh mas daripada ning kutha. Dadi kaya puji-pujian ngono kui isih kerep ngrungokne. 4. Miturut panjenengan menawi syiir menika dados materi wonten pasinaon, menika saged menapa boten? Wangsulan : Isa mas, mergane kaya puji-pujian kui saliyane nduweni makna uga kui salah sawijine adat utawa budaya sing saiki wis arang dingerteni para siswa. Dadi kui isa dadi seserepan uga bisa dadi sarana kanggo njaga supaya syiir utawa puji-pujian kui ora ilang merga jaman. Nanging isih kudu dituntun karo guru, mergane kaya puji-pujian ngono kui terkadang nganggo basa-basa sing isih arang dingerteni para siswa. Dadi gurune kudu isa wenehi pangerten supaya para siswa isa paham lan ngerti apa sing disinau. 5. Miturut panjenengan, nilai religiositas niku menapa saged dados patuladhan kangge para siswa? Wangsulan : Nak kui jelas isa mas. Nanging, guru kudu bisa milah-milah utawa nyesuaikne kira-kira bagian sing endi sing bisa melbu ning ajaran agama liyane. Mergane agamane para siswa iku beda-beda ora mung saka agama Islam tok kan mas. Tapi kaya nilai religiositas kui apik banget kanggo ngarahke anak marang tumindak sing becik. 6. Miturut panjenengan, panaliten babagan syiir menika saged dipunginakaken dados materi wonten pasinaon babagan tembang macapat? Wangsulan : Isa mas, secara garis besar syiir iku kaya tembang macapat. Anggone cara ngucapke iku kaya diwenehi irama, dadi sing ngrungokake kui remen lan isa sihtik sangka sithik paham apa sing diaturke ana ing sajrone puji-pujian. Iku uga bisa narik kawigaten para siswa anggone nyianu babagan syiir iki, amarga para siswa remen yen diajak nyanyi. Syiir kasebut isa dadi sarana supaya para siswa ora bosen anggone sinau basa Jawa. Ning sajrone syiir iku uga akeh pitutur-pitutur luhur sing bisa dipatrapake para siswa ana ing sabendinane.
120 Layang Kanthilan 7 Cathetan Lapangan Asil Wawanrembug Siswa ASIL WAWANREMBUG SISWA 1 Wektu : Kamis, 6 April 2023 Informan : Siska Rahmawati (Siswa kelas XI) Papan Panaliten : SMK Pandanaran Boyolali 1. Ana ing pasinaon, bapak utawa ibu guru nggunakake basa campuran apa mung basa Jawa tok? Wangsulan : Basa campuran, dadi nganggo basa Indonesia lan basa Jawa supayane para siswa isa paham lan ngerti apa sing diterangne utawa diaturke. 2. Tembang macapat miturutmu kui kepiye? Wangsulan : Basane kui rada angel dipahami, dadi kudu takon karo nggoleki tegese. 3. Awakmu ngerti ora apa kui syiiran utawa puji-pujian? Wangsulan : Ngerti. 4. Ning desamu kaya syiiran utawa puji-pujian kui isih ana apa ora? Wangsulan : Isih ana, biasane pas subuh, maghrib, isya. 5. Miturutmu syiir utawa puji-pujian kui gampang dipahami apa ora? Wangsulan : Lumayan gampang dipahami, nanging ana basa-basa sing arang dingerteni. Dadi kudu takon karo wong tuwa sing luwih ngerti basane. 6. Menawa syiir utawa puji-pujian iki bisa digunakake kanggo materi ajar apa ora? Wangsulan : Isa, mergane syiir iki akeh pitutur luhur sing becik lan bisa dipatrapake ing sabendinane.
121 ASIL WAWANREMBUG SISWA 2 Wektu : Kamis, 6 April 2023 Informan : Hafidz Aryadinata (Siswa kelas XI) Papan Panaliten : SMK Pandanaran Boyolali 1. Ana ing pasinaon, bapak utawa ibu guru nggunakake basa campuran apa mung basa Jawa tok? Wangsulan : Campuran, kebetulan saya asalnya dari Cianjur. Paham apa yang dikatakan tapi terkadang kurang mengerti beberapa kalimat yang diucapkan. Bahasa Indonesia yang digunakan membantu untuk memahami apa yang disampaikan. 2. Tembang macapat miturutmu kui kepiye? Wangsulan : Bahasanya agak susah dipahami. Karena kebanyakan menggunakan bahasa yang jarang digunakan dalam keseharian 3. Awakmu ngerti ora apa kui syiiran utawa puji-pujian? Wangsulan : Ngerti. 4. Ning desamu kaya syiiran utawa puji-pujian kui isih ana apa ora? Wangsulan : Masih, kebetulan dilingkungan rumah masih ada. Biasanya waktu Subuh, Maghrib, sama Isya'. 5. Miturutmu syiir utawa puji-pujian kui gampang dipahami apa ora? Wangsulan : Lumayan gampang untuk dipahami. Tapi terkadang bingung dibeberapa kata, apalagi saya bukan orang asli sini. Jadi kadang-kadang tanya ini artinya atau maksudnya apa. 6. Menawa syiir utawa puji-pujian iki bisa digunakake kanggo materi ajar apa ora?
122 Wangsulan : Bisa, apalagi syiir atau puji-pujian ini punya nilai-nilai atau makna yang ada didalamnya tentang kebaikan dan bisa diterapkan dalam kehidupan sehari-hari.
123 Layang Kanthilan 8 Cathetan Lapangan Asil Wawanrembug Ahli Basa ASIL WAWANREMBUG Wektu : Senin, 22 Mei 2023 Informan : Ikhsan Mahendra, S.S, M.A Papan Panaliten : SMA N 1 Kartasura 1. Syiir utawi puji-pujian wonten dalemipun panjengengan menika taksih wonten menapa boten? Wangsulan : Menawi wonten dalem kula sakniki boten wonten, amargi sakniki kula wonten daerah perumahan dados kados syiir menika boten wonten. Ananging menawi wonten dalem kula sing sakderenge utawi wonten desa menika taksih wonten. 2. Miturut pamanggih panjenengan syiir utawi puji-pujian sakniki pripun? Wangsulan : Menawi sakniki menika sampun arang ingkang nembangake puji-pujian menika, utaminipun para generasi mudha. Nanging lingkungan inggih wonten pengaruh. Sepengalaman kula babagan syiir utawi puji-pujian menika taksih wonten ing lingkungan NU (Nahdlatul Ulama), ananging menawi wonten lingkungan Muhammadiyah menika kula dereng nate mirsani ingkang nembangake syiir menika. 3. Miturut panjenengan seberapa pentingnya para siswa menika kangge mangertosi utawi paham babagan isi sarta makna ing salebeting syiir menika? Wangsulan : Babagan menika wigati sanget, amargi salebeting syiir menika kathah pitutur-pitutur luhur kang sae sanget kangge para siswa. Ugi saged dados sarana njagi supados syiir-syiir menika boten ilang utawi punah. 4. Saking syiir-syiir menika babagan isi kaliyan nilai religiositas kasebut saged dipunpahami menapa boten?
124 Wangsulan : Saged, ananging para siswa menika kedah diparingi pangertosan wonten tembung-tembung kang taksih arang diginakaken. Amargi boten sedanten basa kang diginakaken menika ngagem basa sabendinten. Dados tugas guru menika dampingi para siswa supados sekedhik langkung sekedhik siswa menika paham isi wonten salebeting syiir menika. Kaliyan syiir menika lumrah wonten agami Islam, dados wonten pasinaon menika guru kedah menyesuaikan babagan isi kaliyan maknanipun amargi wonten kelas menika wonten ingkang saking agami sanes. Supados materi babagan syiir menika saged dipuntampi kaliyan dipahami dening sedanten kalangan. 5. Miturut panjenengan menapa syiir menika saged dipunginakaken kagem bahan utawi materi ajar wonten SMA sederajat? Wangsulan : Saged sanget, amargi kados ingkang kula aturaken kala wau menawi salebeting syiir menika kathah pitutur luhur ingkang sae sanget kangge para siswa. Mengarahkan anak-anak ke hal yang positif. 6. Miturut panjenengan babagan syiir menika menawi dipunginakaken wonten pasinaon menapa wonten kriteria khusus kagem milih syiir pundi ingkang badhe dipunginakaken wonten pasinaon basa Jawa SMA sederajat? Wangsulan : Wonten, amargi boten sedanten syiir menika saged dipunginakaken kangge pasinaon. Babagan menika disesuaikan malih kaliyan materi ingkang dipunginakaken. Supados pasinaon menika saged berjalan kanthi lancar. 7. Miturut panjenengan, menapa syiir menika saged dados salah satunggaling referensi materi ajar wonten pasinaon basa Jawa? Wangsulan : Saged sanget, miturut kula syiir menika kirang langkungipun babagan struktur kaliyan isinipun sami kaliyan tembang macapat. Syiir menika ugi saged narik kawigaten para siswa, amargi syiir menika pangucapane kangge cara ditembangke utawi ngangge lagu utawi
125 nada. Para siswa diajak nembangaken syiir-syiir menika, para siswa iku remen menawi diajak nyanyi utawi nembang supados para siswa menika boten bosen anggene sinau basa Jawa. Mangkih saking nembangake menika para siswa wonten pitakenan babagan tembung-tembung ingkang dereng dipahami. Guru-guru menika anggadahi tugas kangge nerangake bab-bab ingkang dereng dipahami dening para siswa.
Layang Kanthilan 9 Berita Acara Wawanrembug 126
Wawanrembug marang guru basa Jawa SMK Pandanaran Boyolali, Ibu Sujiati, S.Pd. Wawanrembug marang sesepuh desa Mbah Madiyo Winarno Wawanrembug marang siswa kelas XI Layang Kanthilan 10 Dokumentasi Foto bersama marang sesepuh desa Bapak H. Dibjo Sutrisno 132 Salah sawijining kegiatan nembangake syiir ing Dukuh Ngangkruk Wawanrembug marang ahli Basa, Bapak Ikhsan Mahendra, S.S, M.A.